cyanic-selkie/wikianc huggingface dataset:
דמביצה
בין שתי מלחמות העולם
מבחינה ציונית הייתה העיירה תוססת בעשייה. בבחירות לוועד הקהילה שהתקיימו ב-1922 היה רוב ציוני אך החסידים התערבו אצל השלטונות שביטלו את תוצאות הבחירות. בראשית שנות השלושים יוצגו בה תנועות הציונים הכלליים, המזרחי, התאחדות, אגודת ישראל ותנועות הנוער השומר הצעיר, עקיבא, ובית"ר, גורדוניה והנוער הציוני. שתי האחרונות גם ניהלו קיבוצי הכשרה לקראת עלייה לארץ ישראל. בבחירות לקונגרס הציוני ב-1931 השתתפו 271 "שוקלי שקל" אשר התחלקו לפי המפתח המפלגתי הבא: 116 "ציונים כלליים", 65 "המזרחי", 63 "גוש ארץ-ישראל העובדת" ו- 27 "איחוד הציונים הרביוזיוניסטים".
מתילציה
דנ"א מתילטרנספראז (DNA methyl transferase)
האנזים המבצע את המתילציה על גבי מולקולת ה-DNA נקרא DNA מתילטרנספאז (DNMT), והוא שייך למשפחה של אנזימים המתווכים את הצמדת קבוצת המתיל לצמד הנוקלאוטידים CpG ב-DNA. לרוב, מתילציה של DNA מתרחשת על עמדה C5 של צמד הנוקלאוטידים CpG, והיא מבוצעת על ידי פעילות אנזימטית של תחזוקת מתילציה קיימת או יצירת מתילציה חדשה (de novo).
מעורבות המתילציה במחלות ותסמונות
טרשת עורקים: שינויים אפיגנטים כדוגמת מתילציות על ה-DNA קושרו למחלות בלב ובכלי הדם, כולל טרשת עורקים. בטרשת עורקים ניתן לראות ירידה כללית ברמת המתילציה באזורים ספציפיים בגן, שבהם מתקיימת מתילציית יתר באופן נורמלי. ניתן לראות שונות של מתילציות על ה-DNA בתאי מונוציטים ולימפוציטים, אשר עוברים ירידה במתילציה, שגורמת מצדה לרמות גבוהות של הומוציסטאין, הידוע כגורם המעלה את הסיכון למחלות לב. רמות גבוהות של הומוציסטאין מעכבות את ה-DNA מתילטרנספראז, מה שמסביר ירידה במתילציה המשפיעה על גנים הקשורים לגידול ולהתחלקות של תאי שריר חלקים.
Immunodeficiency, centromeric region instability, and facial anomalies syndrome - ICF: תסמונת נדירה ורצסיבית, הנובעת מפגם במערכת החיסונית. התסמונת מורשת באופן מנדלי. היא מאופיינת בכשל חיסוני חמור, הנגרם מחוסר באימונוגלובולין, ובתווי פנים לא סטנדרטים. המחלה נגרמת כתוצאה מירידה במתילציה, אשר מצדה, נגרמת כתוצאה ממוטציה מורשת בדנ"א מתילטרנספרז DNMT3B.
ארבעים הימים של מוסה דאג
ההחלטה
בשנת 1908, כש"איתיחאד" פתחו במהפכה נגד הסולטן עבדול חמיד, חילקו סוכני הטורקים הצעירים נשק בכל המדינה ובמיוחד בקרב הארמנים, "שנחשבו אז למשענתו העיקרית של המרד". לאחר פרוץ המלחמה החל אנוור פחה לפרוק מיד את נשקה של האוכלוסייה הארמנית האזרחית. המוכתאר של יוגהונולוק לא חתם בשעתו על שום קבלה כשקיבל את הנשק וכך יכלו התושבים לטעון בפני פקידיו של "המושל המצוין" והאנושי ג'לאל ביי כי מעולם לא קיבלו נשק. עתה, לאחר חצות הלילה, יורדים כמה מהגברים להוציא את 300 הרובים ו-30 המחסניות לכל כלי. אלה קבורים בבית הקברות שמחוץ לכפר, תחת מצבות שעליהן שמות בדויים.
דקל בנו
ביוגרפיה
דקל בנו נולד בתל אביב בשנת 1973. זה שנים רבות הוא מפרסם תשבצים רגילים לצד תשחצים ותשבצי היגיון בכתבי עת שונים, בהם "ידיעות אחרונות" (מדור יומי), "במחנה", "פנאי פלוס", "מקור ראשון", "לאשה", "עולם האשה" ו"ראש1". פרסם תשבצי היגיון ואתגרי חשיבה גם בירחון "בלייזר", וכן סוגים שונים של תשבצים ופעילויות נוספות בעיתון הילדים "עולמו של דיסני".
בנו מרצה בנושאי עברית ומשחקי מילים.
לורנס אוליפנט (חבר פרלמנט)
קריירה פוליטית
אוליפנט עתר לפרלמנט לביטול חוקי התירס בשנת 1834. עברו עוד אחת-עשרה שנים עד שהפרלמנט הצביע להכניס את הביטול לתקנון. אוליפנט הציג עתירות לפרלמנט להקמת בתי משפט מחוזיים בסקוטלנד ואחר נגד מערכת חסות הכנסייה בסקוטלנד ואחת להחזרת כל המשרדים שבוטלה בהמלצת הוועדה הנבחרת למשרדים ללא כוחות, בשנת 1810, 1811, וכן 1812, ושל ועדת הכספים בשנת 1817. הוא היה גם אחד מחברי הפרלמנט שהגישו עתירה לקיום טוב יותר של השבת. בשנת 1833 עתר אוליפנט גם לפרלמנט לביטול העבדות הקולוניאלית. בשנת 1834 הוא עתר לפרלמנט לביטול חובת הבולים על קבלות. רק בשנת 1964, 131 שנים מאוחר יותר, נכנס הדבר לתוקף.
יחסי טאיוואן–סינגפור
2010 ואילך
מנהיג טאיוואן מא ינג-ג'יו ומנהיג סין שי ג'ינפינג נפגשו ב-7 בנובמבר 2015 בסינגפור.
יחסי מרוקו–פורטוגל
התרחבות מרוקאית בחצי האי האיברי (המאה 11–14)
פורטוגל חזרה שוב להיות מושפעת על ידי הרחבת האימפריה המרוקנית תחת השושלות מוראביטון ואל-מוואחידון, בין המאה ה-11 לבין המאה ה-13.
התרחבות פורטוגזית במרוקו (1415–1515)
בסך הכול הפורטוגזים תפסו 6 ערים מרוקאיות ובנו 6 מבצרים עצמאיים על חוף האוקיינוס האטלנטי המרוקאי, בין נהר לוקוס בצפון לנהר סוס בדרום. 6 הערים היו: סאוטה (1415-1668), אל קאסר אס-סגיר (1458-1550), טנג'יר (1471-1661), אסילה (1471–1549), אספי (1488-1541) ואזמור (1513–1541).
כיבוש מחדש של מרוקו (1541–1769)
משש המבצרים העצמאים, ארבעה מהם הוחזקו רק זמן קצר: גרסיוזה (Graciosa) (1489), סאו ז'ואאו דה מאמורה (1515), קשטלו ריאל של מוגדור (1506–1510) ואגוש (1520–1525). שניים מהם הפכו ליישובים עירוניים קבועים: סנטה קרוש דו קאבו דה גואה (אגאדיר, נוסדה בשנת 1505–1506), וכן מאזאגן נוסדה בשנת 1514–1517.
Confessions
בארצות הברית, האלבום מכר 1.1 מיליון עותקים בשבוע הראשון לצאתו. על מנת להקפיץ את כמות המכירות על רקע איומי בוטלגינג, פורסמה מהדורה מיוחדת לאלבום, הכוללת את השיר "My Boo", דואט עם אלישה קיז. Confessions זכה במגוון פרסים, בהם פרס גראמי לאלבום ה-R&B העכשווי הטוב ביותר.
אגריפינה
ביוגרפיה
לזוג נולדו תשעה ילדים. שישה מתוכם שרדו והגיעו לגיל בגרות: נירון (אין לבלבל בינו לבין אחיינו הקיסר באותו שם), דרוסוס, קליגולה, אגריפינה הצעירה, ליווילה הצעירה ודרוסילה.
אולם אגריפינה לא שעתה לאזהרותיו של בעלה המנוח והחלה מקדמת את מעמדם של בניה הבכורים, דרוסוס ונירון, כיורשי טיבריוס. דבר זה הביא אותה לעימות עם טיבריוס, שרצה להוריש את הקיסרות לבנו הטבעי דרוסוס יוליוס קיסר. בקשתה להינשא מחדש נענתה בשלילה על ידי טיבריוס, שחשש שבעלה החדש יהפוך למגנם של בניה ויחד הם יפעלו לחתור תחתיו. המצב החמיר כתוצאה מהסתתו של סיאנוס, מפקד המשמר הפרטוריאני, שהודיע לאגריפינה שטיבריוס מתכנן להרעיל אותה. כתוצאה מכך היא סירבה לאכול משולחנו.
לוברו פון מאטאצ'יץ'
הוא היה חבר במקהלת הנערים של וינה וגם למד מוזיקה בעיר וינה עצמה. לאחר תום לימודיו, כיהן כמנצח ראשי של התזמורת הסקסונית הממלכתית של דרזדן, גרמניה, וביוגוסלביה. שמו נקשר בעיקר למוזיקה של אנטון ברוקנר.
דרגון
דְרָגוּן הוא סוג של לוחם בחיל הפרשים שהיה נפוץ בצבאות העולם מהמאה ה-17 עד המאה ה-20. בהתחלה היו אלו חיילי חי"ר רכוב היודע להילחם בעודו רכוב על הסוס. בהגיעם למחוז חפצם בשדה הקרב היו יורדים מהסוסים ונערכים כמו חי"ר רגיל. הדרגונים היו נחותים יחסית לסוגי הפרשים האחרים ועיקר כוחם היה בהיותם חי"ר רכוב. בסוף המאה ה-18 עברו רב גדודי הדרגונים הסבה והפכו לפרשים במלוא מובן המילה ואילו תפקידם כחי"ר רכוב הלך והצטמצם. החל מהופעת השריון בשדה הקרב במלחמת העולם הראשונה, תפקיד חיל הפרשים כחיל רכוב על סוסים בשדה הקרב פסק. חילות הפרשים הפכו בעצם לחילות משוריינים והתחלקו בין שריון קל וסיור ליחידות שריון סדירות, למרות מעבר זה שימרו רוב יחידות הפרשים בחלק מצבאות אירופה את שמם המקורי ולעיתים גם שימרו תפקיד סמלי כפרשים (בעיקר בצבא הבריטי והצרפתי). כיום נהוג למצוא מספר יחידות בצבאות השונים המשמרים את השם דרגונים או דרגונים קלים הפועלים כיחידות שריון.
קרייזלר טאון אנד קאנטרי
דור חמישי - 2008-2016
לאחר 12 שנים בפלטפורמה זהה כמעט החליטה קרייזלר לרענן את דגמי המיניואן. המיניוואן החדש נראה יותר כמו קובייה, אך גדול ב-30% מקודמיו.
JavaScript
אפיוני השפה
טיפוסים פרמיטיביים עוברים by value. כלומר, המפרש מעביר לפונקציה העתק של האובייקט ולא את האובייקט המקורי. טיפוסים מורכבים או אובייקטים עוברים by reference כלומר המפרש מעביר רפרנס (מעין מצביע) לערך ואינו יוצר העתק שלו.
JavaScript Manipulation
הדבקת הקוד מהדוגמה הקודמת בשורת הכתובת ידביק את הקוד הבא -
יישומי JavaScript
בזכות הפופולריות שלה, JavaScript זכתה להרבה ספריות ומהדרים, מלבד השימוש כשפת תכנות וחישוב ובניית קוד פשוט להרצה בדפדפן [הנקרא ונילה], המאפשרים לבנות בעזרתה יישומים שונים. רוב היישומים נבנים בNode.js אך לפעמים מהודרים לקוד JavaScript רגיל על מנת להריץ אותם בדפדפנים.
לבניית תוכנות למחשבים עם מערכת הפעלה Windows, macOs, או לינוקס מוכרת הספרייה Electron שמאחורי הקלעים מתקינה סביבת ריצה ייעודית הנקראת כרומיום (שהיא גם הליבה של גוגל כרום) ומציגה דפי אינטרנט בתוכנות מחשב רגילות המקבלות גם גישה לפונקציות השמורות לתוכנות בלבד כמו שליטה מלאה על הקבצים ואפשרות התקנה.
הצי העות'מאני
תקופה המאה ה-18 הייתה תקופה של קיפאון לצי העות'מאני והתאפיין במספר כישלונות, והיא נאלצה לכבוש מחדש את מולדובה ואזוב מידי האימפריה הרוסית בשנת 1711 וערים נוספות מידי רפובליקת ונציה. עד שבשנת 1770 הפסיד הצי העות'מאני בקרב צ'סמה שהסתיים בהשמדת הצי העות'מאני.
במאה ה-19 חלה ירידה נוספת בכוחו של הצי העות'מאני. במהלך מלחמת העצמאות היוונית הובס הצי העות'מאני בידי הממלכה המאוחדת של בריטניה הגדולה ואירלנד, צרפת ורוסיה, בקרב נאווארינו (1827).
במלחמת העולם הראשונה הובסה האימפריה העות'מאנית יחד עם האימפריה הגרמנית.
אומלופ הט ניוסבלד
ההיסטוריה של המירוץ
שיא המהירות במירוץ נקבע עוד ב-1975 על ידי הבלגי ז'וזף ברוייר שקבע מהירות של 43.35 קמ"ש.
סמטרדיה (כדורגל)
היסטוריה
בשנת 2016 זכה המועדון באליפות ראשונה, לאחר שהקבוצה ניצחה 4–2 בשני משחקי פלייאוף האליפות את צ'יחורה סצ'חרה. בתום עונת 2018 ירדה הקבוצה לליגת המשנה.
ג'ון אולדרידג'
פעילות לאחר הפרישה מעולם הכדורגל
אולדרידג' עובד כיום כפרשן כדורגל ברדיו המקומי בליברפול. הוא משחק כדורגל בליגת הוותיקים של מועדון ליברפול. ב-1999 יצאה אוטוביוגרפיה שכתב, "John Aldridge: My Story". ב-2006 זכה לתשומת לב תקשורתית כאשר ניצח בתחרות כישרונות שירה של ידוענים, "Charity You're a Star". ב-2008 השתתף בהקלטת הדיסק "60 דקות עם ג'ון אולדרידג'", שנערכה כחלק מהקלטת סדרה של דיסקים דומים.
ארז ביטון
פעילות ציבורית
ב־10 באוגוסט 2016 נקרא רחוב על שמו בבית אריה.
אירביד
היסטוריה
בשנת 1881 נוסדה העירייה הראשונה של העיר. לאחר מלחמת העצמאות גדלה אוכלוסיית העיר בצורה משמעותית בעקבות קליטת פליטים פלסטינים. במהלך אירועי ספטמבר השחור בתחילת שנות השבעים הייתה אירביד למרכז המרידה הפלסטינית ויאסר ערפאת אף הכריז בה על הקמת מדינה פלסטינית. ב-1975 נוסדה בעיר אוניברסיטת הירמוך וב-1986 נוסדה אוניברסיטת ירדן למדע וטכנולוגיה. ב-2001 אוחדו יחד עם העיר הראשית עוד 14 ערים נוספות ויצרו את העירייה המוניציפלית של אירביד.
טור הוקון הולטה
חייו
טור הוקון הולטה נולד בדראמן, וייצג את מועדון "הוקסונד יל" (Hokksund IL). הוא השתתף במספר תחרויות בינלאומיות בשנים 1982–1987. באליפות העולם של שנת 1985 הוא היה חבר בנבחרת נורווגיה שזכתה במדליית זהב בריצת שליחים 10*4 ק"מ. באותה אליפות הוא סיים במקום התשיעי בריצה ל-50 ק"מ.
סלץ (בלארוס)
יהודי סלץ
ב-23 ביוני 1941, יום לאחר פרוץ מבצע ברברוסה, נכבש היישוב בידי הגרמנים, ואלו הטילו על יהודיו גזירות שונות, ובהן חובת ענידת אות מזהה, החרמת רכוש, חובת תשלום סכומי כופר וחובת ביצוע עבודות כפייה, תוך ביצוע מעשי התעללות בעובדים.
אמרה יעקבי
ביוגרפיה
יעקבי נולד בבירת הונגריה בודפשט באימפריה האוסטרו-הונגרית, והחל את הקריירה שלו ככדורגלן בקבוצת כדורגל היהודית "הגיבור" מהעיר ברטיסלאבה. בשנת 1927 עלה יעקבי לארץ ישראל, ובתחילת דרכו שיחק לסירוגין כחלוץ בהפועל "אלנבי" תל אביב, הפועל חיפה ומכבי חיפה. הכדורגל בישראל לא היה מפותח בשנים הראשונות שלאחר הגעתו, והטורניר הסדיר היחיד שנערך היה גביע ארץ ישראל. בתקופה זו לא הגיע יעקבי להישגים יוצאי דופן בגביע, והשתתף בעיקר במשחקי ידידות. עם זאת, הוא היה בסגל הפועל חיפה בעונת 1931/1932, העונה הראשונה של הליגה הארצית (כיום ליגת העל). קבוצתו סיימה את העונה במקום השלישי, אך חלק ממשחקיה לא התקיימו כלל והיא שיחקה ב-12 משחקים מתוך 16.
סדריק אלכסנדר
C&C Wrestle Factory (2010–2013)
ב-23 בדצמבר באירוע "המאבק האחרון", השניים השתתפו בקרב זוגות על מועמדות לתואר הזוגות, כאשר הם מדיחים את האחים ברבאדו ומשיגים את קרב האליפות. באותו אירוע שנה אחת מאוחר יותר הם איתגרו ללא הצלחה את אלופי הזוגות, ג'ימי ג'ייקובס וסטיב קורינו, קרב שכלל גם את האחים בריסקו שהם יצאו עם ידם על העליונה וזכו באליפות הזוגות. ב-22 ביוני 2013 הם איתגרו לקרב אליפות את הצוות reDRagon (בובי פיש וקייל אוריילי) ואת רת' טייטוס וקליף קומפטון לקרב משולש, אך גם הפעם לא הצליחו לזכות באליפות הזוגות. בכל תקופתם כזוג סדריק וקפריס לא הצליחו לזכות באליפות הזוגות של הארגון.
דה 1975
היסטוריה
בשנת 2014 יצא המיני אלבום Rdio Sessions. בפברואר יצא הסינגל "Settle Down". במאי יצא הסינגל "Robbers". בוקטובר יצא הסינגל "Medicine". באוגוסט יצא המיקסטייפ השני של הראפר האמריקאי טראוויס סקוט, Days Before Rodeo, בו משתתפת הלהקה בשיר "Don't Play" עם הראפר ביג שון.
באוקטובר 2015 יצא הסינגל "Love Me". בדצמבר יצא הסינגל "Ugh!".
ספירה (קבלה)
מחלוקת עצמות וכלים
לדעת הרמב"ם, הקב"ה הוא שכל פשוט (כלומר שאינו מורכב בגוף, אפילו לא גוף רוחני) אך שלא כמו שכלי המלאכים, הבורא יודע את העולם במה שיודע את עצמו, ובלשונו של הרמב"ם "שהוא המדע והוא היודע והוא הדעה עצמה". בניסוח זה עונה הרמב"ם מדוע אין ביכולתינו לייחס שינוי והרכבה בבורא מידיעה לידיעה, "כיון שאצלו ית' אינה אלא ידיעה אחת, שע"י ממילא גלוי וידוע לפניו כל פרטי הבריאה". לעומת זאת, המהר"ל כותב שמכיוון שהשכל הוא נברא יש מאין, לא ייתכן לומר שהוא עצמות הבורא, אלא עצמות הבורא אינה מוגדרת בגדר מיוחד. בשל כך קורא המהר"ל לבורא פשוט בתכלית הפשיטות, כלומר שאינו פשוט רק ממקרי הגוף (כדעת הרמב"ם) אלא אף פשוט מהשכל ומכל גדר שהוא. ובאשר לחכמתו ית' ושאר כוחותיו, אומר המהר"ל שאינם אלא פעולות, והיינו כמו כלי האומן שבהשתנותם לא ישתנה מהות האומן הפועל ע"י. מחלוקת זו מבוססת גם בדברי המקובלים הראשונים, ר' דוד ור' מנחם רקאנטי. ר' דוד דומה בדעתו לרמב"ם, ואילו הרקאנטי למהר"ל, ובלשון הקבלה קראו אותם "עצמות וכלים".
מבנה עשר הספירות
למבנה וסדר הספירות חשיבות רבה. מקומה של כל ספירה נותן לנו מידע גם לגבי תכונותיה וגם לגבי יחסי הגומלין שהיא מקיימת עם הספירות האחרות. המיקום מורכב משני פרמטרים:
לעיתים יש כינויים ושמות שונים לאותה ספירה, כמו חסד הנקראת גם גדולה, או תפארת הנקראת גם רחמים או אמת.
כתר
ספירה זו מייצגת גם את פרצוף אריך אנפין.
בינה
בינה היא התגלמות החכמה בפועל. היא לוקחת את הרעיון שנוצר בחוכמה ומפרטת אותו, מנסה לברר כיצד ניתן יהיה אפשר לממש אותו במציאות. כעת הרעיון מתחיל להיעשות מובן יותר, והוא מקבל צורה ופרטים. הבינה נמשלת לרחם, המקבל את זרע האב, החוכמה, ומעניק לו גוף, הוא ספירות הבניין.
ספירה זו מייצגת גם את פרצוף אמא.
חסד
ספירה זו מקושרת לדמותו של אברהם (אברהם הצטיין בהכנסת אורחים), יום ראשון ויד ימין.
תפארת
ספירה זו מקושרת לדמותו של יעקב אבינו (בהקבלה ללשון הפסוק "תתן אמת ליעקב"), ליום השלישי "בשבת", ואזור החזה והבטן בגוף האדם.
זרמי חלל
תקציר העלילה
מכיוון שחורבן פלורינה פירושו אובדן המקור העיקרי לעושרו העצום של סארק, ממשלת סארק התנגדה לממצא של ריק; האמנזיה שלו נגרמה כתוצאה משימוש לרעה של הממשלה במכשיר משנה תודעה שנקרא "גשש פסיכוטי" בניסיון למנוע מהממצא שלו להתפשט. עם זאת, ברגע שריק משחזר את זיכרונו וחושף את ההשפעה של אטומי הפחמן, ניתן לשכפל בקלות את התנאים המאפשרים לקירט לצמוח בכל מקום כעת.
ההופסים
סקירה כללית
הסדרה מספרת על 5 יצורים הנקראים הופסים (הופה הופה, אברי, גרובי, טולי ורומי) מארץ הופס, אשר מתעניינים בכדור הארץ ובמנהגים של בני האנוש (אותם הם מכנים אנשים-צ'ים). בכל פרק, הם מנסים למצוא תשובה לשאלה שנמצאת באנציקלוהופ של הופה הופה. שלושה מהם, אברי, גרובי וטולי נמצאים באוטוהופ על מנת לחקור על השאלה כדי למצוא את התשובה, רומי מטיילת ברחבי כדור הארץ והופה הופה נשאר בארץ הופס. מדי פעם אברי, גרובי וטולי נוסעים באוטוהופ מבקרים את הילדים האמיתיים (אותם הם מכנים ילדים-צ'ים) והם עוזרים להם לחקור, כמו כן רומי מסייעת להם ממקום ספציפי בכדור הארץ. כאשר הם מוצאים את התשובה הנכונה לשאלה הם מגישים את חדשות ההופס, מספרים על הדרך שבה מצאו את התשובה וכאשר הם אומרים את התשובה הנכונה, הופה הופה מריע להם.
דמויות ומדבבים
במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא.
קוקו בלוף והיתושים
פעילות הלהקה
הלהקה הוקמה בגני תקווה בסוף 1991 וכללה את אבידן נמדר בשירה, רגב שיטרית בבאס וקלידים, קוקי סלינס בגיטרה וזיו יחיאל בתופים. ב-1992 קיימה הלהקה את הופעתה הראשונה במועדון הג'ונגל רוק.
ב-19 ביוני 2019 שבה הלהקה והופיעה בהופעת איחוד במועדון הבארבי בתל אביב. בהרכב: רגב שיטרית (שירה, בס), קוקי סלינס (גיטרות), נחי ניניו (גיטרות) ונועם דהן (תופים).
רמיקייד
רמיקייד (באנגלית: Remicade) הוא שמה המסחרי של התרופה Infliximab המשמשת לטיפול בחולי מחלות אוטואימוניות שונות כגון מחלת קרוהן ודלקת מפרקים שיגרונית. התרופה מבוססת על נוגדן הנקשר ומנטרל את פעילותו של הציטוקין α TNF.
שתנן
שימוש תעשייתי
שימושי השתנן בתעשייה:
אבחון פיזיולוגי
רמות גבוהות מאוד של שתנן בדם (אורמיה) עלולות לגרום להפרעות נוירולוגיות, ותקופות ארוכות של אורמיה עלולות לגרום לעור לפתח גון אפרפר.
רוס לינץ'
ביוגרפיה
בתחילת 2012 השתתף לינץ' בסרט של ערוץ דיסני, "Teen Beach Movie" (חוף מהסרטים), בו הוא מגלם את הדמות הראשית, בריידי. הסרט יצא לאקרנים בקיץ 2013. לקראת סוף שנת 2014 השתתף בצילומים ל-"Teen Beach 2" (חוף מהסרטים 2) ששודר לראשונה בערוץ דיסני בקיץ 2015.
ב-2018 השתתף רוס בסרט "מה הסטטוס".
היפותרמיה
טיפול
היפותרמיה מהווה אחד מקודקודי משולש המוות.
רשיד גזאל
רשיד גזאל (בערבית: رشيد غزال, בצרפתית: Rachid Ghezzal; נולד ב-9 במאי 1992) הוא כדורגלן אלג'יראי המשחק בעמדת הקיצוני בבשיקטאש ובנבחרת אלג'יריה.
לואיס האנטר
חיים אישיים
מאז 2017 האנטר נמצא בזוגיות עם השחקנית והדוגמנית הגרמנייה בלה דיינה; לאחר ששיחקו יחד בסדרה "טרויה: נפילתה של עיר".
מינאס ז'ראיס
היסטוריה
במהלך המאה השמונה-עשרה נשלטה כריית המחצבים על ידי הכתר הפורטוגזי, שהכביד את נטל המס על המכרות ככל שהללו הלכו והידלדלו (הוא לקח לעצמו חמישית מן הזהב, למשל). המתיישבים מרדו מספר פעמים - אך הכתר הגיב בעוצמה. המרידה המשמעותית ביותר הידועה הונהגה בשנת 1789 על ידי קבוצה של מתיישבים מן המעמד הבינוני, ברובם אינטלקטואלים וקצינים צעירים, שאת השראתם קיבלו ממלחמת העצמאות של ארצות הברית, מהמהפכה הצרפתית ומהאידיאלים של עידן הנאורות. הקשר נכשל, והקושרים נאסרו והוגלו. המפורסם שבהם, ז'ואקים ז'וזה דה סילבה שאבייר (הידוע בכינוי טיראנדטס), נתלה בפקודת מריה הראשונה, מלכת פורטוגל, ובכך קודש כגיבור לאומי. דגלה של מינאס ז'ראיס - משולש אדום על רקע לבן - מבוסס על הדגל שהוצע על ידי אותה קבוצת מורדים.
כלכלה
מינאס ז'ראיס היא יצרנית מרכזית של חלב, קפה ושאר מוצרים חקלאיים, כמו גם מינרלים ומוצרי חשמל. ממוקמים בה מפעלים של פיאט ושל מרצדס-בנץ. הערים ההיסטוריות שלה והארכיטקטורה הקולוניאלית שלהן מהוות מקור משיכה לתיירים, וכך גם מעיינות המים המינרליים.
הדגל
פירוש המוטו הלטיני Libertas quæ sera tamen המופיע על הדגל הוא "חירות, אף אם תאחר". המשולש מסמל את השילוש הקדוש כמו גם את עקרונות המהפכה הצרפתית: חירות, שוויון, אחווה.
שם המשחק (סדרת טלוויזיה)
כללי
הסדרה הייתה הניסיון הראשון של פול אבוט לכתוב דרמת מתח פוליטית, ושודרה בימי ראשון בין ה-18 במאי עד 22 ביוני 2003. אורך כל פרק היה שעה. בשנת 2005 שוחררה הסדרה על גבי DVD בכל העולם. בעקבות הצלחת הסדרה החל אבוט לכתוב המשך לעונה הראשונה במהלך 2006. בחודש נובמבר 2006 אמר כי זנח את רעיון המשך הסדרה, מכיוון שלא הצליח לפתח את העלילה. באפריל 2007, אמר בריאיון לעיתון אחר כי הוא המשיך לכתוב את העונה השנייה, עם ביל ניי וג'ון סים בתפקידים המקוריים שלהם מהעונה הראשונה.
אדולפו דה לה ורטה
קריירה
עם תום השלב הראשון של המהפכה המקסיקנית, הדחת הקאודיו פורפיריו דיאס, נקלעו המהפכנים לקושי מהותי בארגון הממשל מחדש לשביעות רצון כל הזרמים. במהלך המרד, הייתה המטרה המאחדת של הגורמים השונים, הדחת הרודן מתפקידו. אך עם השגת מטרה זו פרץ מאבק ממושך בין הליברלים, הרדיקלים והאחרים, שנמשך קרוב ל-20 שנה ונחשב לחלק מהמהפכה המקסיקנית, אף על פי שניתן להחשיבו כמלחמת אזרחים לכל דבר. עשור לאחר פרוץ המהפכה, ארבעת מחולליה כבר לא היו בין החיים: פרנסיסקו מדרו נרצח ב-1913 תוך כדי כהונתו כנשיא, אמיליאנו ספאטה נרצח ב-1919, ונוסטיאנו קאראנסה נרצח ב-1920 ופנצ'ו וייה ב-1923. כולם נרצחו בידי מתנקשים מתוך המחנה המהפכני.
פיס ארנה ירושלים
היסטוריה
בתוכנית המקורית מ-1994, בתקופת ראש העירייה אהוד אולמרט, תוכנן אולם הארנה כאולם רב תכליתי בן כ-15,000 מקומות, סמוך למתחם הקונגרסים "בנייני האומה". אך בעקבות לחצים כבדים בשל חששות לחילולי שבת בעת קיום אירועים באולם סמוך לשכונות החרדיות ושיבושי תנועה קשים הועבר הפרויקט לקריית הספורט בשכונת מלחה.
תיאור האולם
בנוסף למטרותיו הספורטיביות, מיועד המקום לשמש גם כמרכז תרבות ובידור למופעים ולכנסים. תחת לאולם המרכזי נחפר חלל תת-קרקעי בשטח של כ-6,000 מ"ר שמיועד לשימושים שונים לצד שטחים נוספים תחת ליציעים ובהם מגרש אימונים שיתפקד גם כחלל אירועים, הצעה למרכז החלקה על קרח חצי אולימפי בשטח של כ-2,500 מ"ר (900 מ"ר משטח ההחלקה עצמו), מרכז לרפואת ספורט, חדרי חוגים, אולם באולינג, 700 מ"ר שטחים מסחריים, שני אולמות כניסה גדולים ועוד. קומפלקס ההיכל כולו כולל 47,370 מ"ר בנויים.
ארון מגי
ארון דאשון מגי (באנגלית: Aaron DeShon McGhee; נולד ב-28 ביוני 1979 באורורה, אילינוי) הוא כדורסלן אמריקני המשחק בעמדת הפאוור פורוורד בקבוצת חימיק יוז'ני מליגת העל האוקראינית. גובהו 2.03 מטרים.
RPG-29
תיאור
ה-RPG-29 הוא מטול רקטות נגד טנקים המופעל על ידי חייל בודד. מעל המטול נמצא הכוונת האופטית שלו מסוג 2.7× 1P38. מתחת למטול נמצאת הידית בעלת הדק שנועדה להנחה נוחה ויציבה על כתף החייל המשגר. ניתן להוסיף למטול גם כוונת ראיית לילה.
המנון ונצואלה
מילות ההמנון
y el pobre en su choza
la fuerza es la unión.
פינחס בן יהודה אלטשול
יחסו לגאון מווילנא
בהקדמה לביאור הגר"א לשולחן ערוך אורח חיים, מונים בני הגר"א את תלמידי הגר"א, ושמו של ר' פינחס לא נזכר ביניהם. בכל זאת, ר' פינחס בעצמו מספר ששימש את הגר"א למעלה משנה. ר' דוד לוריא מספר על מעשה שקרה בעת שר' פינחס שימש את הגר"א. נראה שתקופת שימושו אצל הגר"א הייתה בעודו בגיל צעיר, שכן הוא מביא דברים ששמע מהגר"א בספרו הראשון, 'כתר תורה', שהודפס בשנת ה'תקמ"ח, והוא מזכירו שם כ"מורי ורבי הגאון האמיתי". דברי תורה בשם הגר"א הוא מזכיר גם בספריו האחרים, וכן מציין שקיבל ממנו הדרכות בלימוד. ר' פנחס מציין שהגר"א ראה חלק מספריו, והם ישרו בעיניו.
משפחתו
אשתו של רבי פינחס, גיטל, נפטרה בגיל צעיר, כנראה.
יורם חזוני
קורות חיים
חזוני נולד ב-1964 ברחובות. אביו, יהונתן, היה חוקר באוניברסיטת פרינסטון ולאחר מכן פרופסור באוניברסיטת בוסטון בתחום הפיזיקה. ב-1986 קיבל חזוני תואר ראשון (בוגר), באוניברסיטת פרינסטון, וב-1993 קיבל תואר דוקטור מאוניברסיטת ראטגרס, בתחום פילוסופיה פוליטית. בעודו לומד לתואר הראשון בפרינסטון, חזוני ייסד ושימש כעורך לכתב העת השמרני בשם The Princeton Tory.
מרכז שלם
הוגים בולטים המליצו על הספר, כולל אלי ויזל ונתן שרנסקי. מנגד, הוגים מהשמאל ביקרו את הספר. גדי טאוב כתב אז כי: "חזוני עצמו מייצג, וגם מקדם במרץ (באמצעות מכון המחקר עתיר התקציבים, שהוא עומד בראשו, 'מרכז שלם') את שני הכוחות הגדולים, שיצרו את הבעיה שהוא מתלונן עליה. את מפעלו המדיני של הימין ואת האמריקניזציה של ישראל. הסלידה של רבים כל-כך מקרב הישראלים מהלאומיות של עצמם, רק עתידה להתגבר, ככל שמפעלו של חזוני יצליח יותר."
מכון הרצל
הספר זכה לשבחים מחוקרים בולטים ומגוונים כולל פרופ' סטיבן פינקר מאוניברסיטת הרווארד וכן הרב פרופסור לורד יונתן זקס שכתב כך:
קרן אדמונד ברק
ב-2019, חזוני נמנה עם מייסדי קרן אדמונד ברק ומשמש כיום כיושב ראש. הקרן נועדה לחזק את העקרונות של השמרנות הלאומית בקרב דמוקרטיות במערב ומחוצה לו. כנס הדגל התקיים בעיר וושינגטון ביולי 2019 ובו נאמו דמויות בולטות מהממשל, האקדמיה והתקשורת האמריקנית, כולל היועץ לביטחון לאומי, ג'ון בולטון. הכנס משך כיסוי תקשורתי רב ופורסמו עליו מעל 100 מאמרים בתקשורת האמריקנית. לאחר מכן הקרן הפיקה עוד שני כנסים בנושא באיטליה ובאנגליה.
קונסטנטין הראשון, מלך סקוטלנד
קונסטנטין הראשון (Causantín mac Cináeda, 836–877) היה מלך סקוטלנד והפיקטים משנת 863 ועד מותו.
תימגאד
המבנים הנוצרים והמצודה הביזנטית
המצודה הביזנטית משנת 539 הוקמה כ-300 מטר דרומית לעיר. צורתה כשל מלבן באורך של 120 מטר וברוחב של 80 מטר, והיא נישאה לגובה של 14 מטר. מגדלי הגנה הוקמו בארבע פינותיה וחלקה המזרחי הוקדש למגורי החיילים. החלק המערבי יוחד לשימושים הציבוריים ובו שכנו מאגר מים, קפלה ובית מרחץ בשטח של 200 מ"ר.
תופסים ראש
תופסים ראש הייתה תוכנית טלוויזיה ישראלית בהנחייתו של נתן דטנר, ששודרה בשנים 1988–1991 בערוץ הראשון.
על התוכנית ומשתתפיה
התוכנית שילבה קטעי משחק, יצירה ושירה בהשתתפות ילדים מבית הספר לאמנויות תל אביב. בכל פרק הילדים שרו מחרוזת משירי זמר אורח ואחר כך הזמרים המתארחים ענו על שאלות הילדים.
בריאן אינו
בריאן פטר ג'ורג' סנט ז'ן לה בפטיסט דה-לה סאל אינו (באנגלית: Brian Peter George St John le Baptiste de la Salle Eno; נולד ב-15 במאי 1948) הוא אמן ומפיק מוזיקה אלקטרונית בריטי כמו גם תאורטיקן מוזיקלי. כאמן סולו הוא מפורסם ביותר כאבי מוזיקת האמביינט.
הכנסת הראשונה
ישיבת הפתיחה של האספה המכוננת התקיימה בבית המוסדות הלאומיים בירושלים. לאחר מכן עברה האספה לבניין קולנוע קסם בתל אביב, ואולם בדצמבר 1949 עלתה שוב לירושלים וישיבותיה התקיימו בבניין המוסדות הלאומיים. במרץ 1950 השתכנה הכנסת בבית פרומין.
קביעת יעודה של האספה המכוננת
ב-16 בפברואר 1949, חוקקה האספה המכוננת את חוק המעבר. מק"י וחרות דרשו שחוק המעבר יכלול קביעה מפורשת, שתפקידה הראשי של האספה המכוננת הוא לקבוע את חוקת היסוד של המדינה, וכן לקבוע מראש הגבלה על זמן כהונתה של האספה המכוננת, הצעתן  לא זכתה לרוב .  בפועל, הכנסת הראשונה לא חוקקה חוקה בגלל התנגדותם של דוד בן-גוריון והסיעות הדתיות. בן-גוריון נימק את התנגדותו בכך ש"חוקה חדשה תכבול את ידי המחוקק". כאמצעי לכינון חוקה נתקבלה בכ"ח בסיוון ה'תש"י (13 ביוני 1950) החלטת הררי, כדלהלן:
הינוקא מכפר סכנין
הסיפור אודותיו
שאל אותו רבי יהודה מה שם אביו, והינוקא שאל את אימו האם לגלות להם. אימו שאלה אותו האם בדק אותם, והוא אמר שבדקם ו"לא מצאם כראוי". אמו לחשה לו מה להגיד להם, והוא חזר אליהם ואמר, שאביו נפטר, והוא הולך סוחר אחרי חסידים קדושים ההולכים בדרך. וכיוון שלא ראו אותו כשהלך מאחוריהם בדרך, נראה שאינם ראויים שיגיד להם מיהו אביו. בשלב זה אמר רבי יהודה לרבי יצחק, שנדמה לו שתינוק זה אינו בן אדם. לאחר מכן הם זימנו, והינוקא דרש דרשות רבות על ברכת הזימון ומעלתה. לאחר ששמע רבי יהודה את דבריו, אמר: "אשרי חלקנו, שמעולם לא שמענו את הדברים הללו, וודאי שתינוק זה אינו בן אדם.
היסטון
ההיסטונים, להם צורת כדור, נקשרים לקבוצת הזרחה של ה-DNA. ישנם חמישה סוגים של חלבונים היסטוניים: 4 קבוצות קושרות את ה-DNA ויוצרות תבניות, ואילו הקבוצה האחרונה (H1) מקשרת בין התבניות.
דוד הלבני
ספריו
מחשבת חז"ל וכתבים תאולוגיים [הזכרונות תורגמו גם לגרמנית ולצרפתית] [הספר תורגם גם לאיטלקית]
עומר מאיר ולבר
ביוגרפיה
באופרה הממלכתית אונטר דן לינדן של ברלין, ניצח ולבר על כרמן מאת ביזה. על "אאידה" ויבגני אוניגין ניצח בהיכל האומנויות של ולנסיה, על טוסקה בלה סקאלה, על "סלומה" מאת ריכרד שטראוס בפסטיבל סאיטו קינן במאצומוטו, על הפקה חדשה של האופרה "דפנה" מאת ריכרד שטראוס בזמפראופרה של דרזדן. כמו כן ניצח בקונצרטים סימפוניים בתיאטרון לה פניצ'ה בוונציה, על תזמורת פריז ובפסטיבל "מאג'ו מוזיקלה פיורנטינו".
רצח דב ורחל קול
מקום הפיגוע
לאורך שנים בוצעו בציר כיסופים – כביש הגישה היחיד לתנועה מתוך גוש קטיף ואליו – פיגועים רבים, חלקם קטלניים, הידוע ביניהם הוא רצח טלי חטואל ובנותיה, במאי 2004. על מנת לצמצם את החיכוך בין ישראלים ופלסטינים, נבנה מעל כביש 4 ("ציר טנצ'ר", דרך סלאח א-דין) גשר מור, הסמוך לצומת גוש קטיף. כן אוישו לצדו עמדות צה"ל וחושפו שטחים נרחבים בסמוך לציר ולאורך כל אורכו, כדי להקשות על הסתתרות בסמוך אליו. זהו הפיגוע האחרון שבוצע על הציר.
גארט בירקהוף
ביוגרפיה
במהלך מלחמת העולם השנייה הוא השתתף במספר מחקרים בפיתוחים של נשק חדש לרבות בזוקה. בירקהוף היה קרוב לג'ון פון נוימן והתעניין בפיתוח מחשב. בשנות ה-50 של המאה ה-20 הוא פרסם מספר עבודות בתחום ההידרודינמיקה.
אינגלוז
השפעת לשונות נוספות על טקסטים עבריים יצרה מילים דומות, כגון "לגַרמֵן" - להכניס לעברית מילים שמקורן בגרמנית.
אנגלוז העברית
מעבר לאוצר המילים, חדרו ועדיין חודרים לעברית ביטויים ומטבעות לשון רבים המתורגמים מאנגלית, שלעיתים אין היגיון פנימי בתרגומם. חלקם הפכו לביטויים שגורים ומצאו את מקומם בעיתונות, בשירים ובספרות העברית המודרנית. לדוגמה: "לקחת את הזמן", "לאור הדברים האלה", "לשחק תפקיד" ועוד.
נוסחאות הכפל המקוצר
הבינום של ניוטון
אלו הם מקרים פרטיים של נוסחת הבינום של ניוטון:
הפרש חזקות
שתי נוסחאות כפל מקוצר בסיסיות נוספות הן:
תסמונת אנגלמן
התסמונת נקראת על שם הארי אנג'למן שזיהה אותה.
ג'ואן וודוורד
המשך הקריירה והעבודה עם פול ניומן
ב-1972 שיחקה בסרט שני אותו ביים פול ניומן, "השפעת קרני גמא על צפרני החתול" שמבוסס על מחזהו המצליח של פול זינדל, בגרסה הקולנועית למחזה גילמה וודוורד את ביאטריס, אם אלכוהוליסטית וקיבלה את פרס "פסטיבל קאן" בקטגוריית השחקנית הטובה ביותר ומועמדות רביעית לפרס גלובוס הזהב. בשנה שלאחר מכן הופיעה לצד שחקנים יהודים מפורסמים כגון זוכה פרס האוסקר מרטין בלאס וסילביה סידני בדרמה "משאלות קיץ, חלומות חורף" וגילמה את ריטה וולדן, עקרת בית נשואה, שכתוצאה מילדותה המיוסרת אינה מסוגלת ליצור קשר עם רגשותיה. הופעתה המרשימה זיכתה את וודוורד במועמדות שלישית לפרס אוסקר לשחקנית הטובה ביותר, מועמדות חמישית לפרס גלובוס הזהב ובפרס באפט"א ראשון לאחר שלוש מועמדויות.
אדורים
הסקרים והממצא הארכאולוגי
אתרה של דורא נסקר לראשונה באופן שיטתי בידי משה כוכבי ולאחר מכן בידי אבי עופר.
תקופת בית שני
ממצאי הסקרים הארכאולוגיים, שתוארו לעיל, מתיישבים היטב עם המקורות ההיסטוריים שנסקרו כאן.
ועידת ז'נבה (1954)
לאחר הוועידה
מיד עם חלוקת הארץ החלו פליטים רבים לעבור את הגבול החדש. רובם הגדול חצו אותו בכיוון דרומה, אולם היו גם מי שעשו את הדרך ההפוכה.
הבחירות של 1956 לא נערכו מעולם. הן לא היו רצויות לא על שליטיה האוטוקרטים של דרום וייטנאם, שטענו שאינם צד להסכם וממילא הוא אינו מחייב אותם, ואף לא על הקומוניסטים בצפון.
תהילים
תְּהִלִּים הוא ספר מספרי המקרא, אשר כלול בחלק הכתובים. בתרגום השבעים הספר מכונה Ψαλμοί (תעתיק לטיני: psalmoi) ובתרגום הוולגטה הלטיני הוא מכונה Psalmi. בביבליה הנוצרית הוא כלול בספרות החכמה שבברית הישנה.
סוגי הניגון
ברבים ממזמורי תהילים מתארת הכותרת את צורת הניגון שלוותה לאמירתו:
במסורת היהודית
בקהילות גאורגיה, קיים מנהג עתיק, לפיו גבאי בית הכנסת מחלק למתפללי בית הכנסת קונטרסים של "תהילים מחולק", לפני הוצאת ספר תורה, בשחרית של שבת, כך הקהל גומר את כל ספר התהילים, ולאחר מכן אומרים "קדיש יהא שלמא רבא". מנהג דומה רווח היום בבתי כנסת רבים של עדות מגוונות.
נחל אדמי
אפיק הנחל בחלקו הקניוני הוא בזלתי, וכולל מספר מעיינות. שטח הנחל והרכס שמדרום לו הוכרז כשמורת טבע בשם "רכס אדמי".
משפט בלוך
משפט בלוך בפיזיקת המצב המוצק מאפיין את פונקציית הגל של חלקיק בפוטנציאל מחזורי, דוגמת אלקטרון הנע בגביש מחזורי. פונקציות גל אלו מכונות פונקציות בלוך.
ניסוח 1
כאשר גם ל-u_{n\vec k} יש את אותה המחזוריות של הסריג: לכל \vec r  בסריג ולכל הזזה סריגית \vec R.
דני קרמן
קורות חיים
בשנת 1982 נמנה עם צוות המקימים של מדור הסאטירה "דבר אחר".
בשנת 1984 הציג קרמן סדרת פסלים "ראשי צפרים" בתערוכה משותפת עם חברו יוסל ברגנר.
בית ספר לבישול
בבתי הספר המקצועיים נלמדות טכניקות קולינריות, מנהגים גסטרונומים, מדעי המזון, התמודדות עם לקוחות ועקרונות כלכליים בסיסיים לקיום עסקי בתחום. בתי ספר לבישול לחובבים לעומת זאת, קשורים בתיירות קולינרית במדינות רבות בעולם.
דויל פאראק
ביוגרפיה
לקראת עונת 1974/1975 חזר פאראק לישראל כאשר מונה למאמנה של מכבי תל אביב ובכך נהיה לאמריקאי הראשון שמאמן קבוצה ישראלית. פאראק הדריך את מכבי תל אביב בשלושה משחקי ליגה (אשר בשלושתם מכבי ניצחה) אך עזב את התפקיד לאחר ארבעה שבועות בלבד בשל סיבות רפואיות וקשיי התאקלמות והוחלף על ידי חיים שטרקמן.
מקסים אוסיפוביץ' ראפייקו
ביוגרפיה
בקרב על האי לסיסארי (כיום האי סטקליאניי), הממוקם ליד האי טורקין-סארי (כיום - אובצ'יניי) נהרג ב-25 בפברואר 1940 ונקבר בתחנת רכבת סומאה (כיום - מאטרוסובו).
נסים קריספיל
ביוגרפיה
קריספיל לימד במסגרות לא פורמליות בקיבוץ נאות מרדכי ובקיבוץ משגב עם. בין השנים 1977 ל־1988 שימש כמדריך בבית ספר שדה הר גילה של החברה להגנת הטבע. במהלך עבודתו בחברה להגנת הטבע ערך מחקר מקיף אודות צמחי הרפואה והתועלת של ארץ ישראל. פרי מחקרו ראה אור באנציקלופדיה ילקוט הצמחים. בתקופה זו השתתף כמדריך במספר תוכניות טיולים לילדים בטלוויזיה הישראלית.
יקותיאל שור
ביוגרפיה
בישראל למד קומפוזיציה אצל המלחין פאול בן-חיים, עבד בפרדס ולימד מוזיקה בבית הספר בכנרת. שור ניצח על מקהלת הילדים והמבוגרים בכנרת, וכן על מקהלת האיחוד שהיה בין מייסדיה, יחד עם יהודה שרת. הוא היה אחד הכנרים הראשיים של "התזמורת הסימפונית הקיבוצית" והשתתף בהופעות רבות בישראל ומחוצה לה. לאחר מסעו לברית המועצות, הרצה שור על חיי התרבות היהודית במקום.
בשנת 1961 היה למרצה במדרשה למורים אוהלו והמשיך ללמד בה עד שנת 1990. באוהלו הקים שור ביתן בו תצוגת זיכרון לתנועת הבריחה, שנקרא על שמו של חבר קבוצת כנרת מאיר ספיר (אביה של המלחינה נעמי שמר), שהיה מפקדה האחרון של התנועה.
פיטום הקטורת
סממני פיטום הקטורת
"קח לך סמים נטף ושחלת וחלבנה סמים ולבונה זכה" (שמות ל, לד) פרופסור זהר עמר מאוניברסיטת בר-אילן חקר את מרכיבי הקטורת. הוא זיהה את הסממנים המוזכרים בתורה - נטף, שחלת, חלבנה ולבונה.
נטף
הנטף מכונה בלשון חז"ל בשמות: "צרי נטף ואפרסמון " הוא מזוהה עם הצמח Commuphora gileadensis שממנו הפיקו בושם נוזלי שנוטף לאחר פציעתו. הוא נמכר כשמן ריחני שנחשב לשמן היקר ביותר בשלהי בית שני. הצמח גדל ביריחו ובעין גדי. ובשנים האחרונות גדל בארץ.
סגולת פיטום הקטורת בקבלה
לאור זאת, כתב רבי חיים פלאג'י בספר כף החיים (סימן י"ז אות י"ח): "יכתוב פרשת הקטורת על קלף או גויל בכתב אשורית כספר תורה ויקרא בו ויעשה לו סגולה, דהקטורת מעשיר ומובטח לו דלא יופסק פרנסתו ותמיד יהיה לו פרנסה טובה וכלכלה ברווח ולא בצמצום."
ציפורן חודרנית
טיפול בציפורן חודרנית
בשלב הראשוני של הופעת ציפורן חודרנית, כאשר הכאבים והדלקת אינם בולטים, ניתן להיעזר בטיפול שמרני. ראשית, יש להשתמש בנעליים נוחות עם חלק קדמי רחב – מה שיפחית באופן משמעותי את הלחץ על הבוהן. שנית, יש לוותר לחלוטין על גזירה קצרה של הציפורן, שגורמת לחדירתה ולעיקומה. יש לגזור ציפורן חודרנית בקו ישר, לא מתחת לקצה האצבע, ותוך שימוש במספריים חדים בעלי להבים ישרים. אם קצה הציפורן נגזר באופן קצר מדי, יש לשייף אותה בקפדנות בצדדים כדי לא להשאיר קצוות חדים הפוגעים בעור.
כמו כן, יש להקפיד על ניקיון הרגל מזיעה וגורמים אחרים המשפיעים על איכות העור ועמידותו מפני הציפורן הסמוכה לו.
המלחמה העות'מאנית-רוסית (1710–1711)
מהלך המלחמה
בגדה המזרחית של הדנייפר הפסידו הרוסים במספר קרבות והחלו בנסיגה. מהר מאוד נתגלעו חילוקי דעות בין האוקראינים, הפולנים ואנשי קרים: הקוזאקים היו מעוניינים בעצמאות אוקראינה, הפולנים ציפו לצירופה לאיחוד הפולני-ליטאי ואילו אנשי חאנות קרים היו מעוניינים בביזה. הקרבות נמשכו ללא הכרעה עד לקיץ 1711.
חוק פיצויי פיטורים
חוק פיצויי פיטורים, תשכ"ג-1963 מסדיר את תשלום פיצויי פיטורים לשכיר עם סיום עבודתו אצל מעסיקו. החוק אושר בכנסת ב-6 באוגוסט 1963 ונכנס לתוקף ב-1 בינואר 1964.
הזכות לקבלת הפיצויים
בסעיף 3 לחוק נקבע: "פיטורים סמוך לפני סוף שנת עבודה ראשונה, יראו אותם - אם לא הוכח היפוכו של דבר - כאילו נעשו מתוך כוונה להימנע מחובת תשלום פיצויי פיטורים ואין פיטורים כאלה פוגעים בזכות הפיצויים". הפירוש המקובל לביטוי "סמוך לפני סוף שנת עבודה ראשונה" הוא מעל 11 חודש, אך התנאי המהותי הוא הרצון להימנע מתשלום הפיצויים, וכאשר הוכח תנאי זה, יפסוק בית הדין פיצויים גם קודם שמלאו 11 חודשי ותק. מאידך, אם יוכיח המעסיק שסיבת הפיטורים איננה הרצון להימנע מתשלום הפיצויים, יהיה פטור מתשלום זה גם אם הפיטורים נעשו לאחר שהעובד צבר ותק של 11 חודש.
התפטרות בדין מפוטר
החוק מונה שלל מקרים שבהם דינו של העובד המתפטר הוא כדין מפוטר, כלומר הוא זכאי לפיצויי פיטורים אף שהפסקת העבודה נעשתה שלא ביוזמת המעסיק (אלא ביוזמת העובד או גורם אחר). מקרים עיקריים בקטגוריה זו:
תשלומי מעסיק לקרן פנסיה ולקופת ביטוח במקום פיצויי פיטורים
סעיף 26 לחוק פיצויי פיטורים קובע כי אם הכספים המופרשים לקופת פנסיה תחת רכיב הפיצויים מיועדים לקבלת קצבה, המעסיק איננו יכול למשוך כספים אלו בחזרה גם כאשר העובד אינו זכאי לפיצויי פיטורים, אלא אם המעסיק הסכים על כך מראש עם העובד. בחוק הפיקוח על שירותים פיננסיים (קופות גמל) (תיקון מס' 21), התשע"ח - 2018, נקבע שאין די בהסכמה מראש של העובד כדי לבצע את המשיכה. יש צורך בהסכמתו לאחר הפיטורים, ובהיעדרה על המעסיק לקבל פסק דין.
נסיבות המאפשרות שלילת פיצויים
פיטורי העובד עקב התנהגות חמורה שלו שאינה מאפשרת את המשך העסקתו עלולים להביא לשלילת זכותו לפיצויי פיטורים. נסיבות המצדיקות שלילת הפיצויים מפורטות בהסכם קיבוצי החל על העובד, ובהיעדר הסכם כזה - נקבעות על ידי בית הדין לעבודה, על-פי הכללים שבהסכם הקיבוצי החל על המספר הגדול ביותר של עובדים.
גובה פיצויי הפיטורים
פעמים רבות נכלל חלק מפיצויי הפיטורים (או כולם) בקופת הגמל המשמשת לביטוח פנסיוני של העובד, כך שהמעסיק נדרש רק להשלים אותם לסכום הקבוע בחוק.
הונוריה אקוסטה סיסון
הונוריה אקוסטה סיסון (באנגלית: Honoria Acosta-Sison; 30 בדצמבר 1888, פנגסינאן, הפיליפינים – 1970) הייתה האישה הרופאה הפיליפינית הראשונה. מומחית לגינקולוגיה ומיילדות באוניברסיטת הפיליפינים.
חיים אישיים
אקוסטה סיסון הייתה נשואה לאנטוניו סיסון (Antonio Sison), דיקאן בית הספר לרפואה ויו"ר בית החולים הפיליפיני הכללי . שניים מתוך שלושת ילדיה היו לרופאים.
אנתוני הורוביץ
ביוגרפיה
הורוביץ נולד בלונדון למשפחה בעלת אמצעים, וכשהיה בן 8 נשלח ללמוד בפנימייה של ילדי עשירים. חוויה זו של החיים בפנימייה נוקשה, הרחק מן ההורים, באה לידי ביטוי בספרים שכתב ברבות השנים. אנתוני הורוביץ ידע מגיל צעיר מאוד שיהיה סופר. בגיל 22 חתם על הסכם עם הוצאה לאור, ומאז כתב ספרים ותסריטים רבים לילדים ולמבוגרים. ספריו של הורוביץ מאופיינים במתח, אימה והומור. הם תורגמו לשפות רבות.
כניסה להר הבית (הלכה)
הקדושה באין מקדש
בגמרא מופיעה מחלוקת האם קדושת מקום המקדש תקפה גם כאשר המקדש חרב. הראשונים נחלקו כמי ההלכה. הרמב"ם, פסק כרב הונא שקדושה ראשונה קידשה לעתיד לבוא ולכן הנכנס חייב כרת: כשיטה זו סוברים גם התוספות, ספר יראים והריטב"א.
יוניטי (ממשק)
יוניטי הופיע לראשונה במהדורת הנטבוקים של אובונטו 10.10, כשייעודו היה לאפשר שימוש יעיל יותר במרחב המסך וזאת על ידי יצירת תפריט שורת משימות אנכי, תפריט זה נקרא משגר (launcher). שלא כמו בסביבות שולחן עבודה אחרות יוניטי אינו מהווה אוסף קיצורי דרך אל תוכניות, אלא ממשק מקיף יותר הכולל את GTK+ ותכונות נוספות, כגון הוספת "עדשות" המהוות מסנני חיפוש אישיים לתוכן הקיים במחשב וברחבי הרשת. ליוניטי שתי גרסאות, הראשונה היא יוניטי 2D, המיועדת למחשבים בעלי יכולת הצגה גרפית חלשה יחסית, ויוניטי 3D הכוללת אפקטים בתלת מימד ומיועדת למחשבים חזקים יותר.
כניסה להר הבית (הלכה)
כיפת הסלע - מקום מזבח העולה
שיטה נוספת היא שמקום כיפת הסלע הוא מקום המזבח, וזיהוי 'בור הרוחות', הנמצא במערה שתחת לאבן, כ"שיתין", הצינורות דרכם התנקז דם הקרבנות. טענה זו הסתמכה בעיקר על עדותו של המהנדס והארכאולוג האיטלקי ארמטה פיירוטי כי הוא הצליח להגיע באמצעות אחד הבורות הנמצאים צפונית לאזור אל בור זה. הרב שלמה גורן הסכים עם שיטה זו בספרו "הר הבית". הרב גורן אף ביצע מדידות בהר הבית על ידי חיל ההנדסה של צה"ל בשבועות שלאחר כיבוש ההר במלחמת ששת הימים, זאת כדי לחשב את המרחקים בהר ולהגיע למסקנה לאן מותר להיכנס להר.
התקופה הממלוכית והעות'מאנית
במשך התקופה המוסלמית המאוחרת, התקופה הממלוכית והתקופה העות'מאנית נאסר על לא-מוסלמים לבקר במקום. עם תום מלחמת קרים בשנת 1853 והתגברות השפעת המעצמות על השלטון העות'מאני, נפתח ההר למבקרים שאינם מוסלמים ורבני היישוב הישן אסרו את העלייה להר.
תקופת המנדט הבריטי
הרב קוק, שהיה הרב הראשי לארץ ישראל אסר את העלייה ל"מקום המקדש". לפני החגים הוא נהג לפרסם כרוז בעברית ובאנגלית אשר מזהיר את המבקרים מפני עלייה להר הבית ("השמרו נא מהאיסור החמור של הכניסה למקום המקדש והר הבית"). באיגרת תתעח כתב: "טמאי מתים אנחנו, ועד הזמן אשר תבוא טהרתנו בעת אשר הישועה השלמה תופיע אין אנחנו דורכים במקום הקודש, רק עומדים אנחנו באימה ופחד בגודל-רוח וביטחון נמרץ לפני 'הכותל המערבי'".
כינוס המועצה בשנת תשכ"ז
אולם, הרב גורן לא פרסם את מחקריו אלא שנים רבות אחר כך, ומועצת הרבנות הראשית לא התכנסה שוב לדון בשיטתו.
כינוס המועצה בשנת תשמ"ו
בתאריך י' בשבט תשמ“ו שבה ודנה בנושא מועצת הרבנות הראשית. לישיבה זו הוזמנו (לפי בקשתם) נציגים של תנועת “נאמני הר הבית“, בה הסבירו למועצה מדוע לפי דעתם יש צורך חיוני לאפשר כניסת יהודים להר הבית, אולם אחר שרבים מחברי המועצה הביעו דעתם הנחרצת, החליטה המועצה שלא לשנות דבר מהחלטותיה הקודמות. בישיבה זו סיפר הרב שאר ישוב כהן שהטעם בגינו נמנע גיסו, הרב גורן, לפרסם את מחקריו בנושא, היה חשש למכשולות ההלכתיים שעלולים להיגרם מכניסת המון-העם להר, וזאת מלבד העמדה העקרונית שבנושא זה אין מקום לדון במועצה ללא שיתוף גדולי הרבנים.
יחס הרבנים להוראות הרבנות הראשית לישראל
לעומתם, הרבנים המתירים את העלייה להר סוברים שפסק הרבנות הראשית לאסור כניסה להר נקבע בדרך הוראת שעה. בעקבות מלחמת ששת הימים ושחרור הר הבית, עלו יהודים רבים להר הבית ללא הבחנה בין מקומות מותרים ואסורים, וללא טבילה. כדי לגדור גדר ולעצור את הציבור מלהגיע למקומות אסורים בהר, אסרה הרבנות באופן גורף כניסה להר הבית. גם את פסקו של הרב קוק מסבירים המתירים כגדר שהרב קוק גדר בפני עולי הרגל, שלא ידעו להבחין בין מקום מותר ואסור בהר, ולא הקפידו על טבילה, וכי הרב קוק "לא המציא איסור חדש" של כניסה להר, איסור שלא קיים לגבי מחנה לוייה. יש המסבירים כי בזמנו של הרב קוק טרם מדדו את ההר, ולא עסקו בשאלת גבולות הכניסה להר. כך הרב שלמה אליהו רענן, נכדו של הרב קוק אשר למד עם הרצי"ה בחברותא, טען כי הראי"ה והרצי"ה לא אסרו את הכניסה למקומות המותרים בהר. גם הרב שאר ישוב הכהן, רבה של חיפה וחבר מועצת הרבנות הראשית, טען כי בכמה שיחות עמו הרצי"ה הביע דעתו כי על יהודים להתפלל ולהיות השולטים בקדושה ובטהרה בהר הבית – אך זאת רק על ידי החלטה של מועצת הרבנות הראשית לישראל, והוסיף כי לדעתו אילו הרצי"ה היה יודע על היחס ליהודים העולים להר הבית ואיסור התפילה שם כיום, היה מרעיש עולמות. לכן עודדו הרצי"ה לפעול לקידום כניסת יהודים בטהרה ותפילתם בהר הבית במועצת הרבנות.
מסלול ההליכה בהר
העולים להר נזהרים ללכת אך ורק במקומות המותרים בכניסה לטמאי מת, ולא נכנסים אל מקום החיל. החשש העיקרי הוא באזור המוגבה שסביב כיפת הסלע, המכונה "הרמה". המסלול המקובל כיום, המקיף את ההר מדרום, מזרח, צפון ולבסוף מערב, מתחשב גם בזיהויים נוספים של מקום המקדש מלבד הזיהוי המקובל המזהה אותו תחת כיפת הסלע. אולם התקרבות אל הרמה, בעיקר באזור המערבי של ההר מול כיפת הסלע, עשויה להיות בעייתית מבחינה הלכתית לשיטה המזהה את כיפת הסלע כמקום המזבח.
יוליאן באומגרטלינגר
ביוגרפיה
את ילדותו העביר בעיירת השוק האוסטרית מאטסי, והחל לשחק כדורגל במועדון הכדורגל המקומי "USC מאטסי" כבר בגיל חמש. בשנת 2001, הוא עזב את אוסטריה והצטרף למחלקת הנוער של מועדון הכדורגל גרמני מינכן 1860. אחרי שעבר בכל מחלקות הנוער של המועדון ממינכן, הוא קודם לסגל הבכיר של הקבוצה ב-2007. אחרי ששותף ב-13 משחקים בלבד בשתי עונותיו הראשונות בגרמניה, מרביתם כמחליף, הוא חזר למולדתו ממנה נעדר שמונה שנים, וחתם בקבוצת אוסטריה וינה. באומגרטלינגר שיחק שם שנתיים, הפך לשחקן הרכב קבוע, וגם קיבל זימון לנבחרת האוסטרית. ב-2011 הוא עבר למועדון הכדורגל מיינץ 05 תמורת סכום המוערך ב-1.1 מיליון אירו. במאי 2016 חתם בבאייר לברקוזן לארבע שנים. ב-16 באוגוסט 2022 חתם לעונה אחת באאוגסבורג.
בן ג'ונסון (מחזאי)
תולדות חייו
בשנת 1597 החל לעבוד כמחזאי. באותה השנה החל לעבוד גם כשחקן, אך איכותו כשחקן לא ברורה. על כל פנים, ידוע שלא הצליח בקריירה זו.
מחזאים רבים העריצו את ג'ונסון והושפעו מיצירתו, והם מכונים "בניו של בן". הידוע שבהם ריצ'רד ברום שהיה משרתו, מזכירו, עוזרו, ולבסוף מחזאי עצמאי שחיבר קומדיות מצליחות.
סופוט (פולין)
סופוט (בפולנית: Sopot;, "צופוט") היא עיירת נופש לחוף הים הבלטי בצפון פולין, במזרח מחוז פומרניה. מתגוררים בה 40,000 איש. עד שנת 1999 היא השתייכה למחוז גדנסק. העיר מרכיבה ביחד עם גדנסק בדרום-מזרח וגדיניה בצפון-מערב את מטרופולין שלוש הערים ("טרוימיאסטו").
הרפובליקה הפולנית השלישית (1989 ואילך)
ב-2001 חגגה סופוט את יום השנה ה-100 שלה והיא חזרה להיות עיירת ספא ותיירות נחשבת.
כיום העיר נמצאת בתקופה של פיתוח אינטנסיבי, למשל בנייה של מלונות חדשים בדרגה של 5 כוכבים ואתרי נופש חדשים על החוף ובעיר עצמה. הרחוב הראשי של העיר הוארך והמכוניות עוברות מתחתיו כך שעכשיו הוא מדרחוב לכל אורכו. מחירי הנד"לן הגבוהים ביותר בפולין היום הם בסופוט ובוורשה.
מוריץ ילינק
מוריץ (מור) ילינק (בהונגרית: Jellinek Mór; 1823 – 13 ביוני 1883) היה כלכלן יהודי-הונגרי, סיטונאי, נשיא בורסת הדגנים בבודפשט. מור ילינק הוא אביו של ארתור ילינק, שהיה עורך דין וחבר האספה הלאומית ההונגרית. הוא היה אחיו של הרב המלומד הוינאי אהרן ילינק.
הקארסט הסלובקי
היסטוריה
בתקופת הברונזה, מסוף המאה ה-15 לפנה"ס ועד לתחילת המאה ה-8 לפנה"ס, גדל היישוב באזור, ובשתיים מהמערות נחשפו שרידי קברים. מסכות פולחן עשויות מגולגולת אדם ושברי עצמות שהתגלו באזור רומזים על קיומה של תרבות קניבלית, ותרבות זו הותירה אחריה כלים לא רק מארד אלא גם מעופרת.
החי והצומח
על היונקים בקרסט הסלובקי נמנים הזאב המצוי, השונר הצפוני, האייל האציל, אייל הכרמל, חזיר הבר, חתול הבר והגירית המצויה. תשומת לב מדעית מיוחדת מושך עולם החי התת-קרקעי המתקיים במערות הקרסטיות, והכולל תולעים, חיפושיות, סוגים שונים של רכיכות וסרטנאים ו-21 מיני עטלפים.
2009 בספורט
אליפות העולם
ארצות הברית זכתה באליפות עם 10 מדליות זהב ו-22 בסך הכל, שנייה מסיימת ג'מייקה  עם 7 מדליות זהב ו-13 מדליות בסך הכל ושלישית מסיימת קניה  עם 4 מדליות זהב ו-11 מדליות בסך הכל.
מייקל פלפס שזכה ב-6 מדליות, מהן 5 זהב ו-1 כסף וקבע 5 שיאי עולם חדשים ושיא תחרות אחד היה לשחיין המצטיין באליפות.
סיימון גאהארי
קריירה
בקיץ 1991, עבד גאהארי במחלקת הפיתוח של חברת הרמקולים Bowers & Wilkins בסטיינינג. הוא גילה שרמקולים עגולים ומכותרים מפיקים צליל איכותי יותר מהרמקולים המעוצבים בצורה הרגילה, כאחד מחלוצי העיצוב החדש הוא שילב בעיצוביו חומרים מקוריים כמו פיברגלס. זמן קצר לאחר מכן, הקים גאהארי בשיתוף עם חברו לורנס דיקי חברת-רמקולים משלהם בשם Blueroom Loudspeakers. ה"מיניפוד" שעיצב גאהארי, זכה בפרס ה-EISA הראשון שלהם, דבר זה גרם לצמיחה משמעותית בהכרת החברה כמותג בינלאומי.
ג'נסן אטווד
ביוגרפיה
אטווד הופיע בקליפי מוזיקה רבים, בין היתר בשיר "Soldier" של דסטיניז צ'יילד, "Hands Tied" של טוני ברקסטון, בקליפים של אשנטי וביונסה נואלס, "Superwoman" של ליל מו, "I Wish I Wasn't" של הת'ר הדלי ו"You Don't Have To Cry" של שנטה מור וקני לטימור. הוא עשה קולות רקע באחד מאלבומיו של טייריס גיבסון. הוא הופיע על שערי המגזינים Krave Magazine, Bleu Magazine וBallroom Rockstar Magazine. הוא דיגמן לרשתות "Coors Light", "KFC", "K-Swiss" ו"AT&T".
נ נח נחמ נחמן מאומן
גרסת השוללים
הרב אודסר השתכר למחייתו בקושי רב, ופעמים רבות כמעט לא היה בביתו מה לאכול. לבו היה שבור, ואת מצוקתו נהג לשפוך, כדרכם של חסידי ברסלב, באמצעות תפילה והתבודדות.
עליזה בירון (קטן)
חייה האזרחיים
בשנת 1955 הגיעה בירון עם משפחתה לבאר שבע והקימה את ארגון אמהות עובדות בבאר שבע (כיום נקרא נעמת), היא ביססה את הארגון והרחיבה את פעולותיו בכל רחבי באר שבע. היא ריכזה את נעמת עד שנת 1963 והייתה חברה במוסדות המרכזיים של התנועה. בין השנים 1976–1977 כיהנה כמפקחת אזור הדרום והערבה מטעם נעמת והייתה אחראית על מוסדות הארגון בימית, נתיבות, אופקים, ערד, דימונה, ירוחם, מצפה רמון, אילת ושארם א-שייח'.
אוטובוס מפרקי
אפיון
אורכו של אוטובוס מפרקי הוא כ-18 מטרים, לעומת אוטובוס רגיל שאורכו נע בדרך כלל בין 10 ל-14 מטרים. בדרך כלל חלקו הקדמי של האוטובוס המפרקי גדול יותר מחלקו האחורי, והוא אינו שונה באופן מהותי מאוטובוס רגיל, עד לחלק שמאחורי הגלגלים האחוריים. שם "נחתך" תא הנוסעים ומותקן המפרק. החלק האחורי של האוטובוס קצר יותר מחלקו הקדמי והוא נח על ציר בודד או שני צירי גלגלים. אף על פי שחלקו האחורי של האוטובוס מחובר אל חלקו הקדמי בחיבור של קבע, ואזור המפרק מוקף בכיסוי מחומר גמיש ("אקורדיון"), אין הבדל של ממש בין התנהגותו על הכביש לבין התנהגותו של כל נגרר אחר, ובשני המקרים חלים על כלי הרכב אותם כללים פיזיקליים, הן בפניות והן בנסיעה לאחור (בריחה לכיוון ההפוך מכיוון סיבוב ההגה). בסוף שנות ה-80 של המאה ה-20 החל ייצורם של אוטובוסים ארוכים שלהם שני מפרקים, ואורכם יכול להגיע לכ-25 מטרים.
מכבי (ספורט)
תנועת מכבי העולמית, ובקיצור מכבי היא תנועה ציונית ספורטיבית שהוקמה לפי חזונו של מקס נורדאו, הוגה רעיון יהדות השרירים, בנאומו בקונגרס הציוני השני בבזל, 1898. שם התנועה לקוח מכינויו של יהודה המכבי.
מועדוני "מכבי" בישראל
הפעילות השוטפת במכבי ישראל מרוכזת ומבוצעת באמצעות הגופים המקצועיים: כדורגל, כדורסל, ספורט, ספורט עממי, ספורט נשים, כספים וחשבונות והמטה מטפל במינהל ומזכירות.
תנועת מכבי ישראל משמשת מסגרת יעילה ותשתית חשובה בקליטת ספורטאים עולים חדשים, תמיכה באגודות הנמצאות במצוקה תקציבית וסיוע לאגודות מצטיינות ואלופות.
עמוס 5
תקלות
במאי 2012 התגלתה תקלה בספק הכוח מספר 1 שגרמה לירידה בביצועי הלווין. בעקבות התקלה החלו בשימוש בספק כוח מספר 2.
מיכאל פרי
ביוגרפיה
נפטר ביוני 2022.
בית הכנסת פרינסס רוד
היסטוריה
בבית הכנסת אפשר למצוא תערוכה המתארת את ההיסטוריה של הקהילה החל מסוף המאה ה-18.
טימור (אי)
שפה
השפות הרשמיות במזרח טימור הן טטום ופורטוגזית, בעוד שבמערב טימור השפה הרשמית היא אינדונזית.
היסטוריה
האי חולק פוליטית לשני חלקים: מערב טימור, שנודע כטימור ההולנדית מהשנים הראשונות של המאה ה-19 עד ל-1949 כשהיא הפכה לטימור האינדונזית, חלק מרפובליקת אינדונזיה שהוקמה מאיי הודו המזרחיים ההולנדיים. ומזרח טימור, שנודע שטימור הפורטוגזית מ-1512 ועד ל-1975. מזרח טימור כוללת בתוכה את גם את המובלעת אוקוסי-אומנו שבמערב טימור. הולנד ופורטוגל לא פתרו רשמית את בעיית הגבול עד לשנת 1915.
פיגוע הירי ברמת רחל (1956)
פיגוע הירי ברמת רחל היה פיגוע ירי שבוצע על ידי חיילי הלגיון הירדני ב-23 בספטמבר 1956 כאשר הם פתחו באש על קבוצת ארכאולוגים ישראלים שהיו בשטח ישראל, ליד קיבוץ רמת רחל, בקרבת גבול ישראל-ירדן. באירוע נרצחו ארבעה ארכאולוגים יהודים ו-16 אנשים נוספים נפצעו.
מקס קרמר
מחקר מוקדם בגרמניה
לקרמר היה מגוון רחב של תחומי עניין ועבודתו שילבה אוטומובילים, פצצות דואות, טילים אקוסטיים, וציפויים תת-מימיים. הוא ידוע במיוחד בשל הפיתוח של פצצת ה-Fritz X, פצצה דואה נשלטת מרחוק אשר צלילתה ניתנת להתאמה. בפצצה זו נעשה שימוש מספר פעמים ב-1943 ו-1944, והשיגה מספר הצלחות לפני שהעליונות האווירית ואמצעי הלוחמה האלקטרונית של בעלות הברית הפכו אותה ללא אפקטיבית.
מישל מונאהן
קריירה
בשנת 2008 שיחקה מונאהן את האנה בסרט "ארוס עליה" לצד פטריק דמפסי, וכיכבה בסרט המותחן "לכודים ברשת" לצד שיה לה-באף.
בשנת 2020 כיכבה בתור סוכנת ה-CIA אווה גלר בסדרת הדרמה והמתח "איש הניסים"; הסדרה עלתה לשירות הזרמת המדיה של נטפליקס ב-1 בינואר 2020 והיא בוטלה לאחר עונה אחת. מאוחר יותר באותה השנה, שיחקה מונהאן בתור הלן שכנר בסרט האימה העל-טבעי "הכישוף: הדור הבא" אשר מהווה סרט המשך עצמאי לסרט "הכישוף" משנת 1996.
חיים אישיים
מונאהן פגשה את הגרפיקאי האוסטרלי פיטר וייט במסיבה בשנת 2000. הם נישאו באוגוסט 2005 בטקס שנערך בעיירה פורט דאגלס, קווינסלנד. כיום מתגוררים בניו יורק. לשניים שני ילדים בת (2008) ובן (2013).
עלי הראשון, צ'יף יג'ו
ראס עלי הראשון. (נפטר ביוני 1788) היה הראס של באגמדיר ובעקבות מותו של מיכאל סהול רגנט/סגן הקיסר הראשון מקרב שושלת יג'ו של האימפריה האתיופית. עלי היה בנו של סארו גוונגול הצ'יף של שבט יג'ו המשתייך לעם האורומו ואמו הייתה גאלאבו פרס.
המחאה נגד הרפורמה המשפטית
תחילת המחאות: ינואר–מרץ 2023
מחאות של אישים וגופים, והפגנות רחוב, נמשכו באופן רצוף, עם הפגנות מרכזיות בכל מוצאי שבת, ואירועים ומחאות נוספים ימי השבוע. הפגנות התקיימו בתל אביב, חיפה, ירושלים ומקומות נוספים.
יולי 2023
בשעות הבוקר המוקדמות של 3 ביולי חסמו רכבי עשרות מוחים את הכניסות לנמל חיפה. באותו יום בשעות אחר הצהריים יצא כוח קפלן לפעולה ראשונה ובה אלפי רכבים ובני אדם חסמו את שערי וכבישי הכניסה לנמל התעופה בן-גוריון וגרמו שיבושים בשדה במשך שעות.
למחרת הודיעו מעל אלף אנשי חיל אוויר על אי התייצבות, בהם מעל 500 טייסים פעילים. הודעות דומות שלחו אנשי חטיבת המחקר של חיל המודיעין. בחוצות התקיימו מחאות ופעולות שיבוש, ופעילי המחאה הכריזו על "ליל ההתנגדות" ובו אלפי מפגינים חסמו את איילון. בנוסף נערך "כנס חירום" של לשכת עורכי הדין והוחלט על עתירה לבג"ץ נגד החקיקה.
מחוץ לישראל
מחאות נגד מדיניות הממשלה, המונות בין עשרות למאות ישראלים ויהודים, התקיימו בלמעלה משישים ערים ברחבי העולם. ביניהן לונדון, ניו יורק, סן פרנסיסקו, וושינגטון, סידני, טוקיו, ברלין, וינה, ציריך ועוד. במחאות משתתפים אנשי התפוצות וישראלים השוהים מחוץ לישראל, וההפגנות מאורגנות בחלקן על ידי תנועות מחאה כ"אנאקספטבל – שומרים על הדמוקרטיה הישראלית" שהוקמה בארצות הברית ו-"DID – מגינים על הדמוקרטיה הישראלית" שהוקמה בברלין.
במרץ 2023 נסע נתניהו לשיחות ברומא, ברלין ולונדון, ובכל אחת מהערים האלו נערכו הפגנות של יהודים המתגוררים בעיר. בתחילת יוני 2023 הפגינו כ-400 איש בניו ג'רזי נגד שמחה רוטמן שנאם בפני הקהילה החרדית.